АҞӘА, лаҵара 13 - Sputnik. Урыстәыла Аԥсни Аахыҵ Уаԥстәылеи иареи рыбжьара ареспубликақәа ринвестициатә усура адгыларази абиуџьеттә инвестициақәа рзи аиқәшаҳаҭра анапы аҵанаҩит ҳәа аанацҳауеит Урыстәыла Аекономикатә ҿиара аминистрра.
Адокумент рнапы аҵарҩит Урыстәыла Аекономикатә ҿиара аминистр актәи ихаҭыԥуаҩ Михаил Бабич, Урыстәыла иҟоу Аԥсны Ацҳаражәҳәаҩ Игор Ахба, Урыстәыла иҟоу Аахыҵ Уаԥстәыла Ацҳаражәҳәаҩ Знаур Гассиев.
Аиқәшаҳаҭра аҳәаақәа ирҭагӡаны иазԥхьагәаҭоуп акультура, аҵарадырра, агәабзиарахьчара, аҳәынҭнапхгараҭара аусхкқәа рҟны аинфраструктура аобиектқәа рыргылара аԥаразоужьра.
"Ареспубликақәа рыбжьара ҩ-ганктәи аиқәшаҳаҭра ҿыцқәа, ари Урыстәылеи, Аԥсни Урыстәылеи Аахыҵ Уаԥстәылеи рыбжьара аиқәшаҳаҭра-зинтә база аҿиараҿы ԥхьаҟатәи шьаҿоуп, ареспубликақәа рыҿиареи руааԥсыра рыбзазареи еиӷьызтәуа усуп", - иҳәеит Михаил Бабич.
Аԥсни Урыстәылеи рыбжьара ҩ-ганктәи аусеицура мҩаԥысуеит 2014 шықәса абҵара 24 рзы анапы зҵаҩыз Аиқәшаҳаҭра ашьаҭала.
Аԥсни Урыстәылеи рыбжьара ҩ-ганктәи аусеицураз аиқәшаҳаҭра-зинтә база еиднакылоит 100 инарзынаԥшуа документ.
Иара убас шәаԥхьар ҟалоит:
"Тҟәарчал иаҵанакуа абылраҽацәыхьчаратә маҵзура еиқәшәоуп 32-ҩык аусзуҩцәа рыла, амцарцәагатә машьынақәа ракәзар, ҩба ҳамоуп. Амашьынакәа еиқәшәоуп, дара еснагь аҭыҵра иазыхианы игылоуп. Ашьыжь аусура иааиз амацарцәаҩцәа амашьынақәа гәарҭоит. Мышкы аус руеит быжьҩык, урҭ рахьынтә иҟоуп амцарцәаҩцәа, аҟарул аиҳабы, амашьынарныҟәцаҩ, аҭел иаҿатәоу. Амцарцәарақәа рыдагьы иҟоуп аҭагылазаашьақәа аҭыҵра анҳақәшәо ақалақь аҭахрақәа рзы. Иара уи адагьы ауааԥсыра рырахә-рышәахә џьара машәырк ахьзаргьы ианаҳзасуа ыҟоуп. Егьырҭ араионқәа рҿы џьа машәырк ҟалазаргьы, Тҟәарчалтәи амцарцәаратә ҟәша ацхырааразы иҭыҵуеит. Ус, Гал аӡхыҵра аныҟаз ауааԥысра ацхыраара рыҭаразы ааԥхьара ҳаман", - ҳәа еиҭеиҳәеит Аршба.
Иаҳа инеиҵыху аиҿцәажәара шәазыӡырҩыр шәылшоит арадио Sputnik Аԥсны аефир аҿы.
Иара убас шәаԥхьар ҟалоит:
АҞӘА, нанҳәа 5 - Sputnik. Даҽа ҩыџьа Аԥсны ауааԥсыра акоронавирус рыдбалоуп ҳәа аанацҳауеит Ауааԥсыра акоронавирустә ҿкы рацәыхьчаразы аоперативтә штаб.
"Ииасыз уахыки-ҽнаки рыла акоронавирустә чымазара амазааразы агәаҭара иахысит 105-ҩык ауааԥсыра. Урҭ рахьтә адиагноз COVID-19 рзықәыргылоуп ҩыџьа. Ачымазцәа ирныруаз ауаа ргәаҭарақәа ирыцҵахоит", - ҳәа аҳәоит аштаб аацҳамҭа.
Иахьазы Аԥсны акоронавирус здырбалахьоу рхыԥхьаӡара 109-ҩык ыҟоуп. Урҭ рахьтә 37-ҩык ргәы бзиахеит, хҩык рыԥсҭазаара иалҵит.
Акоронавирус иадҳәалоу ажәабжьқәа зегьы шәрыԥхьар ҟалоит абра>>